CELEX: 32020D1491
Language: et
Date: 2020-10-12 00:00:00
Title: Nõukogu otsus (EL) 2020/1491, 12. oktoober 2020, Euroopa Liidu nimel võetava seisukoha kohta ühelt poolt Côte d’Ivoire’i ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepinguga moodustatud majanduspartnerluslepingu komitees seoses vahekohtunike nimekirja vastuvõtmisega

16.10.2020   
               
               
                  ET
               
               
                  Euroopa Liidu Teataja
               
               
                  L 343/13
               
            
         NÕUKOGU OTSUS (EL) 2020/1491,
         12. oktoober 2020,
         Euroopa Liidu nimel võetava seisukoha kohta ühelt poolt Côte d’Ivoire’i ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepinguga moodustatud majanduspartnerluslepingu komitees seoses vahekohtunike nimekirja vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Ühelt poolt Côte d’Ivoire’i ning teiselt poolt Euroopa Ühenduse ja selle liikmesriikide vaheline vahepealne majanduspartnerlusleping (1) (edaspidi „leping“) allkirjastati liidu nimel nõukogu otsusega 2009/156/EÜ (2) ja seda kohaldatakse ajutiselt alates 3. septembrist 2016.
                  
               
                     (2)
                  
                  
                     Lepingu artikli 64 lõike 1 kohaselt koostab majanduspartnerluslepingu komitee selliste isikute nimekirja, kes soovivad ja võivad täita vahekohtuniku ülesandeid (edaspidi „vahekohtunike nimekiri“).
                  
               
                     (3)
                  
                  
                     Majanduspartnerluslepingu komiteel peaks oma järgmisel aastakoosolekul vastu võtma otsuse, millega koostatakse lepingu artikli 64 lõike 1 kohaselt selliste isikute nimekiri, kes soovivad ja võivad täita vahekohtuniku ülesandeid.
                  
               
                     (4)
                  
                  
                     On asjakohane määrata kindlaks liidu nimel majanduspartnerluslepingu komitees võetav seisukoht, kuna otsus, millega koostatakse vahekohtunike nimekiri, on liidule siduv.
                  
               
                     (5)
                  
                  
                     Seetõttu peaks liidu võetav seisukoht majanduspartnerluslepingu komitees põhinema majanduspartnerluslepingu komitee otsuse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse Euroopa Liidu nimel ühelt poolt Côte d’Ivoire’i ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepinguga moodustatud majanduspartnerluslepingu komitees, põhineb majanduspartnerluslepingu komitee otsuse eelnõul, millega võetakse vastu selliste isikute nimekiri, kes soovivad ja võivad täita vahekohtuniku ülesandeid (3).
         
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 12. oktoober 2020
            
               
                  Nõukogu nimel
               
               
                  president
               
               J. BORRELL FONTELLES
            
         
         
            (1)  ELT L 59, 3.3.2009, lk 3.
         
            (2)  Nõukogu 21. novembri 2008. aasta otsus 2009/156/EÜ ühelt poolt Côte d’Ivoire’i ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepingu allakirjutamise ja ajutise kohaldamise kohta (ELT L 59, 3.3.2009, lk 1).
         
            (3)  Vt dokument st10614/20 veebilehel http://register.consilium.europa.eu.